title: I Gedé Basur
text: Masaut I Gedé Basur, “Kéné Cening, bapa suba kema, reramané suba ja mébasang, kéwala I Sukasti lén kenehné, di arepan bapanné ia mesenang anak muani, I Tirta koné nyakina. Yan dadi bapa ngidih, ané lénan ja kanggoang! Liu ja ada anak luh? Ané encén bakal kenehang cening? Ni Garu masih jegég.”. Masaut I Wayan Tigaron, “Béh yen amonto té sugih tur saktin bapané, bantes ngalihang anak luh aukud tusing mapikolih? Kanti lengar malajahin pangliakan, eda suba buin ngalih ané lénan, tiang tusing ja lakatr ngantén!”. Jeg prejani engsek mablengek tangkahné I Gedé Basur, misi beneh karasa raos pianakné. Mapan ia mula biasa nglaksanang ané madan aji ugig, anésti, aneluh anerangjana, suba nyaluk sandikala, ditu ia ngawitin ngérangang baan aji silib lakar nyakitin Ni Sukasti tekén reramané, I Nyoman Karang.